《寿雪浪禅师九月九日五十初度》
明代·徐熥

祗林遥见白毫光，发祝多年尚未苍。菩萨应期生下土，圣人此日出西方。

阶前记腊松长在，座上拈花菊正香。一自九龙仍吐水，从今浴佛说重阳。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。